OpenLLM-France/wikimedia huggingface dataset:
# Chemilly (Alt Saona)

Chemilly és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 79 habitants.

## Demografia
### Població

El 2007 la població de fet de Chemilly era de 79 persones. Hi havia 36 famílies, de les quals 12 eren unipersonals (4 homes vivint sols i 8 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 35 eren l'habitatge principal de la família, 7 eren segones residències i 1 estava desocupat. 41 eren cases i 2 eren apartaments. Dels 35 habitatges principals, 29 estaven ocupats pels seus propietaris i 6 estaven llogats i ocupats pels llogaters; 1 tenia dues cambres, 2 en tenien tres, 11 en tenien quatre i 21 en tenien cinc o més. 28 habitatges disposaven pel capbaix d'una plaça de pàrquing. A 15 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chemilly el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 0 |
| 8 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 12 |
| 8 | 45 a 49 | 4 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 8 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 4 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 45 persones, 33 eren actives i 12 eren inactives. De les 33 persones actives 30 estaven ocupades (15 homes i 15 dones) i 3 estaven aturades (3 homes). De les 12 persones inactives 6 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 1 d'una empresa financera i 2 d'empreses de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Chemilly a l'INSEE.
* Évolution et structure de la population Fitxa amb el detall de dades de Chemilly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Yinpteroquiròpters

Els yinpteroquiròpters (Yinpterochiroptera) són un subordre de ratpenats que inclou tàxons que anteriorment es coneixien com a megaquiròpters i cinc famílies de microquiròpters: els craseonictèrids, els hiposidèrids, els megadermàtids, els rinolòfids i els rinopomàtids. Es basa principalment en dades de genètica molecular. Aquesta classificació posa en dubte el punt de vista tradicional segons el qual els megaquiròpters i els microquiròpters formaven dos grups monofilètics separats. S'estan duent a terme altres estudis amb metodologia cladística molecular i morfològica per acabar de corroborar-la.
El nom «Yinpterochiroptera» és una combinació de «Pteropodidae» (la família de megaquiròpters) i «Yinochiroptera» (un terme encunyat per Karl F. Koopman el 1984 per referir-se a certes famílies de microquiròpters).
Estudis recents de dades transcriptòmiques han establert una base sòlida per al sistema de classificació Yinpterochiroptera-Yangochiroptera. Els investigadors han creat un rellotge molecular relaxat que situa la divergència entre els yinpteroquiròpters i els yangoquiròpters 63 milions d'anys enrere. Es creu que l'últim avantpassat comú dels yinpteroquiròpters, que correspon a la separació dels rinolofoïdeus i els pteropòdids, visqué fa 60 milions d'anys.
El tàxon fou descrit per Mark Springer et al. en un article publicat el 2001. Com a alternativa als noms subordinals «Yinpterochiroptera» i «Yangochiroptera», alguns investigadors utilitzen «Pteropodiformes» i «Vespertilioniformes», basant-se en la primera descripció de gènere vàlida de cada grup, Pteropus i Vespertilio.

## Referències

* ↑ «Order Chiroptera bats» (en anglès). animaldiversity.ummz.umich.edu.
* 1 2 James M. Hutcheon; John A.W. Kirsch «A moveable face: deconstructing the Microchiroptera and a new classification of extant bats» (en anglès). Acta Chiropterologica, 8, 2006, pàg. 1-10. Arxivat de l'original el 2006-08-22. DOI: 10.3161/1733-5329(2006)8[1:AMFDTM]2.0.CO;2 [Consulta: 17 setembre 2022].
* ↑ Tsagkogeorga, Georgia; Parker, Joe; Stupka, Elia; Cotton, James A.; Rossiter, Stephen J. «Phylogenomic Analyses Elucidate the Evolutionary Relationships of Bats» (en anglès). Current Biology, 23, 22, 2013, pàg. 2.262-2.267. DOI: 10.1016/j.cub.2013.09.014. ISSN: 0960-9822. PMID: 24184098.
* ↑ Lei, M; Dong, D «Phylogenomic analyses of bat subordinal relationships based on transcriptome data» (en anglès). Scientific Reports, 6, 2016, pàg. 27.726. Bibcode: 2016NatSR...627726L. DOI: 10.1038/srep27726. PMC: 4904216. PMID: 27291671.
* ↑ Springer, M. S.; Teeling, E. C.; Madsen, O.; Stanhope, M. J.; de Jong, W. W. «Integrated fossil and molecular data reconstruct bat echolocation» (en anglès). Proceedings of the National Academy of Sciences, 98, 11, 2001, pàg. 6.241-6.246. Bibcode: 2001PNAS...98.6241S. DOI: 10.1073/pnas.111551998. ISSN: 0027-8424. PMC: 33452. PMID: 11353869.
* ↑ Eick; Jacobs, DS; Matthee, CA; etal «A Nuclear DNA Phylogenetic Perspective on the Evolution of Echolocation and Historical Biogeography of Extant Bats (Chiroptera)» (en anglès). Molecular Biology and Evolution, 22, 9, 2005, pàg. 1.869-1.886. DOI: 10.1093/molbev/msi180. PMID: 15930153.
# Chimtou

Chimtou o Chemtou (àrab: شِمْتُو, Ximtū; llatí: Simitthus) és una localitat de Tunísia, amb uns quatre mil habitants, situada a uns 27 km de Jendouba per carretera, a la governació de Jendouba.
Té proper un jaciment arqueològic format per les restes de l'antiga ciutat romana de Simitthus, o Colonia Iulia Augusta Numidica Simitthensium, un nom d'origen amazic o púnic, que va ser famosa pels marbres vermells i grocs de les seves pedreres, explotades ja pel rei Micipsa (149-118 aC) i especialment a partir del segle ii pels romans. Les pedreres eren propietat de l'emperador i el seu marbre va servir per als monuments més importants de Roma i Constantinoble. La ciutat de Simitthus o Simitthu estava situada a la cruïlla de dues grans rutes, una que anava de Cartago fins a Hipona passant per Bul·la Règia i l'altra de Tabarka a Sicca Veneria. Els seus ciutadans formaven part de la tribu Quirina, una de les 35 tribus romanes amb dret de vot.
Hadrià va construir una via per portar el marbre que anava de Simitthus a Tabarka l'any 129. A les pedreres hi van treballar milers d'esclaus. Uns 8 km a l'est hi ha també una ciutadella romana d'Orient anomenada ara Bordj Hellal. A la ciutat antiga hi ha una església italiana del segle xix. Compta també actualment amb un museu arqueològic amb quatre sales d'uns 1450 metres quadrats, amb un altar númida al centre trobat a les excavacions. El jaciment ocupa una àrea força gran i té nombroses restes que només estan excavades parcialment a més de les pedreres.
Els principals monuments del jaciment arqueològic son:
* Teatre romà, deteriorat, a cel obert, però amb els soterranis ben conservats.
* Fòrum amb una basílica, un arc, una font i tombes númides.
* Mercat de la basílica.
* Cementiri númida amb tombes del segle iv aC fins al segle i
* Banys públics.
* Església romana d'Orient.
* Amfiteatre, en molt mal estat, fins i tot amb cases construïdes al damunt.
* Edificis funeraris romans.
* Pedrera, la zona enfonsada de la pedrera, i una caserna.
* Gravats a la roca.
* Camí romà fins al santuari de Saturn.
* Santuari del turó dels Númides, amb el temple de Saturn, i les restes d'un altra església romana d'Orient.
* Santuari dels Dii Mauri.
* Santuari de Caelestis.
* Gran edifici romà, probablement l'administració de la pedrera.
* Materials de la pedrera.
* Via romana de la pedrera fins al riu.
* Muralla romana que separava la colònia de la propietat imperial
* Cisternes (Medinet El Arch).
* El pont roma sobre el Medjerda a uns 4 km al sud, del segle iii, destruït per unes inundacions el segle iv.
* Aqüeducte que originàriament tenia 14 km, i del que se'n conserven poques parts.

## Referències

* 1 2 Stillwell, Richard (et al.) (eds.). «Simithu». The Princeton Encyclopedia of Classical Sites. [Consulta: 13 juny 2022].
* ↑ Titus Livi. Periochae XIX
# Chimney Rock

Chimney Rock és una població dels Estats Units a l'estat de Carolina del Nord. Segons el cens del 2000 tenia 175 habitants.

## Demografia

Segons el cens del 2000, Chimney Rock tenia 175 habitants, 74 habitatges i 50 famílies. La densitat de població era de 24,4 habitants per km².
Dels 74 habitatges en un 25,7% hi vivien nens de menys de 18 anys, en un 58,1% hi vivien parelles casades, en un 5,4% dones solteres, i en un 31,1% no eren unitats familiars. En el 21,6% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,7% tenia menys de 18 anys, un 6,3% entre 18 i 24, un 30,3% entre 25 i 44, un 25,7% de 45 a 60 i un 16% 65 anys o més.
L'edat mediana era de 39 anys. Per cada 100 dones de 18 o més anys hi havia 110,8 homes.
La renda mediana per habitatge era de 29.583 $ i la renda mediana per família de 29.583 $. Els homes tenien una renda mediana de 28.250 $ mentre que les dones 22.813 $. La renda per capita de la població era de 17.142 $. Entorn del 15,8% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chimney Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Chimney Rock». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Zillisheim

Zillisheim (en alsacià Zílse) és un municipi francès, situat a la regió del Gran Est, al departament de l'Alt Rin. L'any 2007 tenia 3.054 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.435 | 1.758 | 1.951 | 1.936 | 1.919 | 2.356 |

## Administració

Llista d'alcaldes :
| Període | Identitat | Partit |
| 1971-1995 | Jean Diemunsch | |
| 1995- | Joseph Goester | |
# Àcid lindèric

L'àcid lindèric, el qual nom sistemàtic és àcid (E)-dodec-4-enoic, és un àcid carboxílic monoinsaturat de cadena lineal amb dotze àtoms de carboni, la qual fórmula molecular és ${\ce {C12H22O2}}$. En bioquímica és considerat un àcid gras i se simbolitza per C12:1 n-8. Té un doble enllaç en conformació trans situat al carboni 4 (o el 8 començant per l'extrem oposat).
A temperatura ambient és un líquid amb punt de fusió 1,0-1,3 °C, que bull a 170-172 °C a només 13 mmHg. Té una densitat entre 4 °C i 15 °C de 0,9106 g/cm³ i un índex de refracció que val 1,4545 a 15 °C. És soluble en benzè, cloroform i dietilèter. Hom el troba a l'oli de les llavors de Lindera obtusiloba, d'on pren el seu nom comú àcid lindèric i en altres plantes de l'illa de Formosa. Fou observat per primer cop pel científic japonès Iwamoto el 1921, anomenat àcid lindèric per Tsujimoto el 1926 i aïllat el 1937 de la Lindera obtusiloba pels científics japonesos Y. Toyama i per Saburo Komori i Sei-ichi Ueno de forma independent, determinant-ne l'estructura.

## Referències

* ↑ «LipidBank - Fatty acid(DFA0077)». Arxivat de l'original el 2018-04-17. [Consulta: 16 abril 2018].
* ↑ Iwamoto J. Soc. Chem. Ind. [Japó], 24, 1921, pàg. 1143.
* ↑ Tsujimoto J. Soc. Chem. Ind. [Japó], 29, 1926, pàg. 105.
* ↑ Toyama J. Soc. Chem. Ind. [Japó], 40, 1937, pàg. 285.
* ↑ Komori, S.; Ueno, S. «On a New Unsaturated Fatty Acid, C10H18O2, Present in the Oil of Rindera obtusiloda». Bull. Chem. Soc. [Japó], 12, 5, 1937, pàg. 226. Arxivat de l'original el 2018-04-17 [Consulta: 16 abril 2018].
* ↑ A. W. Ralston. Fatty Acids And Their Derivatives, 1948.
# Chrámec

Chrámec és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1246.
# Wallowa

Wallowa és una població dels Estats Units a l'estat d'Oregon. Segons el cens del 2000 tenia 869 habitants.

## Demografia

Segons el cens del 2000, Wallowa tenia 869 habitants, 350 habitatges, i 248 famílies. La densitat de població era de 550 habitants per km².
Dels 350 habitatges en un 34,6% hi vivien nens de menys de 18 anys, en un 56,9% hi vivien parelles casades, en un 10,9% dones solteres, i en un 28,9% no eren unitats familiars. En el 26,9% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3.
Per edats la població es repartia de la següent manera: un 29,8% tenia menys de 18 anys, un 4,3% entre 18 i 24, un 23,1% entre 25 i 44, un 23,9% de 45 a 60 i un 18,9% 65 anys o més.
L'edat mediana era de 41 anys. Per cada 100 dones de 18 o més anys hi havia 92,4 homes.
La renda mediana per habitatge era de 28.603$ i la renda mediana per família de 31.964$. Els homes tenien una renda mediana de 30.313$ mentre que les dones 15.417$. La renda per capita de la població era de 14.203$. Aproximadament el 19,5% de les famílies i el 22% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wallowa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Wallowa». American Fact Finder. Oficina del Cens dels Estats Units, 12-01-2010.
# Chimborazo

    Per a d'altres accepcions de Chimborazo vegeu Chimborazo (desambiguació)
El Chimborazo és un volcà extint de l'Equador, a la serralada dels Andes. És la muntanya més alta de l'estat, amb 6.263,47 metres d'altura i està situada a només 160 km al sud de la línia equatorial. Sovint és anomenat Taita Chimborazo, que significà 'pare Chimborazo' en quítxua.
Precisament, pel fet que la Terra està més eixamplada a la zona equatorial, el cim del Chimborazo és el punt més allunyat del centre de la Terra (6.384.415,98 m), malgrat que, mesurat des del nivell del mar, les muntanyes més altes són les de l'Himàlaia.
El 1802, el baró Alexander von Humboldt, acompanyat d'Aimé Bonpland i l'equatorià Carlos Montúfar, n'intentà l'ascensió, però el grup hagué de tornar quan estava ja a 5.875 m a causa del soroche ('el mal d'altura'). La primera ascensió, la realitzà Edward Whymper l'any 1880, amb els germans Louis i Jean-Antoine Carrel. El mateix any, Whymper repetí l'ascensió per una via diferent, acompanyat dels equatorians David Beltrán i Francisco Campaña.

## Referències

* ↑ «Altitud del Chimborazo». [Consulta: 9 abril 2016].
# Yuki Fushimi

Yuki Fushimi (伏見 有希) és una exfutbolista japonesa.

## Selecció del Japó

Va debutar amb la selecció del Japó el 1994. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1994 | 1 | 0 |
| Total | 1 | 0 |

## Referències

* ↑ Japan Football Association(japonès)
# Chiringuito de Pepe

Chiringuito de Pepe (lit. ‘Guingueta d'en Pepe’), anteriorment El Chiringuito de Pepe, és una sèrie de televisió espanyola que combina comèdia i drama. Està creada per Curro Velázquez i produïda per Mediaset España Comunicación en col·laboració amb 100 Bullets per a l'emissió a Telecinco. La ficció és protagonitzada per Santi Millán, Jesús Bonilla, Begoña Maestre i Dafne Fernández, i s'estrenà el 9 de juny de 2014. La sèrie està rodada al municipi valencià de Peníscola (Baix Maestrat).

## Sinopsi

En Sergi Roca (Santi Millán) és un xef premiat amb dotze Estrelles Michelín i reconegut a tot el món. En Pepe Leal (Jesús Bonilla) és el propietari d'una guingueta de platja considerada com una fregidora. Quan en Sergi descobreix que en Pepe Leal és el seu pare, promet ajudar a fer recuperar el negoci sense desvelar que és un fill seu que ell no va saber mai. Per això haurà d'adaptar-se a un estil de cuina completament diferent del seu i bregar amb els seus nous companys: el seu germà Vicente (El Langui), el seu cosí Dani (Adrián Rodríguez) i la seva ajudant Mati (Dafne Fernández).

## Repartiment
### Principal

* Santi Millán - Sergi Roca (ep. 1) - (¿?).
* Jesús Bonilla - José «Pepe» Leal (ep. 1) - (¿?).
* Begoña Maestre - Laura Martín (ep. 1) - (¿?).
* Dafne Fernández - «Mati» (ep. 1) - (¿?).
* El Langui - Vicente Leal (ep. 1) - (¿?).
* Adrián Rodríguez - Daniel «Dani» (ep. 1) - (¿?).
* Andrea Rodríguez - Olivia «Oli» Martín (ep. 1) - (¿?).
* Guillermo Estrella - Manuel «Manu» Alejandre Roca (ep. 1) - (¿?).
* Blanca Portillo - Mariana Masianet (ep. 1) - (¿?).

### Secundari

* Malcolm Sité - Balotelli (ep. 1) - (¿?).
* Joaquín Núñez - José Luis Perales (ep. 2) - (¿?).
* Marisa Ruiz - Francisca «Paqui» Leal (ep. 2) - (¿?).
* Carlos Álvarez-Nóvoa - L'avi (ep. 2) - (¿?).
* Javivi - «Miguelo» (ep. 2) - (¿?).
* Aitor Mazo - «Mochales» (ep. 3) - (¿?).
* Manu Ríos - «Mauri» (ep. 3) - (¿?).

### Antics

* Laura Sánchez - Alicia (ep. 1) - (ep. 2).
* Emilio Gutiérrez Caba - Antxón (ep. 1).
* Cristina García - «Pepi» (ep. 1).
* Sergio Ruiz - Pedre (ep. 1).

### Aparicions

* Jorge Javier Vázquez - Ell mateix (ep. 2).

## Enllaços externs

* Lloc web oficial (castellà)
# Chiriba

Chiriba (Chiriva) és una llengua mal certificada de la província de Moxos (Bolívia), que pot haver pertangut a la família de les llengües pano. Tot el que se’n va enregistrar era una llista de set paraules; algunes d'aquestes s'assemblen a les llengües pano, especialment pakawara, i cap s'assembla a altres famílies lingüístiques. Es diu que el no testimoniat chumana n'està relacionat.

## Vocabulari

Llista de paraules de Chíriva de finals de la dècada de 1790 publicada a Palau i Saiz (1989):$^{:170}$
    CastellàAnglèsChíriva buenogoodsheoma malobadbesoma el padrefatherreomo la madremotheryllquite el hermanobrotherycoyo unoonetevisí dostwojorová

## Vegeu també

* Reyesano

## Referències

* ↑ David Fleck, 2013, Panoan Languages and Linguistics, Anthropological Papers of the American Museum of Natural History #99
* ↑ Palau, Mercedes and Blanca Saiz. 1989. Moxos: Descripciones exactas e historia fiel de los indios, animales y plantas de la provincia de Moxos en el virreinato del Perú por Lázaro de Ribera, 1786-1794. Madrid: El Viso.
# Coelorinchus fasciatus

Coelorinchus fasciatus és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 50 cm de llargària total.

## Alimentació

Menja principalment copèpodes, poliquets, mol·luscs bentònics, artròpodes, decàpodes, amfípodes, equinoderms i peixos (Myctophidae i Maurolicus).

## Depredadors

A Namíbia és depredat per Merluccius capensis i Merluccius paradoxus, a Nova Zelanda per Genypterus blacodes i a Sud-àfrica per Helicolenus dactylopterus i Chelidonichthys capensis.

## Hàbitat

És un peix d'aigües profundes que viu entre 73-1086 m de fondària, tot i que ho fa normalment entre 400-800.

## Distribució geogràfica

Es troba a l'Àfrica Austral, l'extrem més meridional de Sud-amèrica, el sud d'Austràlia (incloent-hi Tasmània) i Nova Zelanda.

## Referències

* ↑ «Coelorinchus fasciatus». Catalogue of Life. (anglès) (anglès)
* 1 2 3 4 FishBase (anglès)
* ↑ Bianchi, G., K.E. Carpenter, J.-P. Roux, F.J. Molloy, D. Boyer i H.J. Boyer 1993. FAO species identification field guide for fishery purposes. The living marine resources of Namibia. FAO, Roma. 250 p.
* ↑ Roel, R.A. i E. Macpherson, 1988. Feeding of Merluccius capensis and Merluccius paradoxus off Namibia. S. Afr. J. Mar. Sci. 6:227-243.
* ↑ Punt, A.E., R.W. Leslie i S.E. du Plessis, 1992. Estimation of the annual consumption of food by Cape hake Merluccius capensis and Merluccius paradoxus off the South African west coast. S. Afr. J. Mar. Sci. 12:611-634.
* ↑ Meyer, M. i M.J. Smale, 1991. Predation patterns of demersal teleosts from the Cape south and west coasts of South Africa. 2. Benthic and epibenthic predators. S. Afr. J. mar. Sci. 11:409-442.
* ↑ FishBase (anglès)
* ↑ Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* ↑ Macpherson, E. i B.A. Roel, 1987. Trophic relationships in the demersal fish community off Namibia. S. Afr. J. Mar. Sci. 5:585-596.
* ↑ Nakamura, I., T. Inada, M. Takeda i H. Hatanaka, 1986. Important fishes trawled off Patagonia. Japan Marine Fishery Resource Research Center, Tòquio. 369 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
# Anna Walentynowicz

Anna Walentynowicz (15 d'agost de 1929 - 10 d'abril de 2010) va ser una activista i sindicalista polonesa. El seu acomiadament l'agost de 1980 va iniciar una sèrie de vagues a les Drassanes de Gdańsk i a la resta del país que van desembocar en la creació del sindicat Solidarność. Es destaca la seva importància en la creació del moviment sindical i el lloc de prominència que hi ocupava. El seu nom va estar lligat des de l'inici a les protestes, amb eslògans com «Retorneu l'Anna Walentynowicz al seu lloc de treball».
El 2006 es va produir la pel·lícula L'heroïna de Gdansk al voltant de la seva figura i va rebre l'Orde de l'Àliga Blanca, la més alta distinció civil a Polònia.
Va morir el 2010 a l'accident del Tu-154 de la Força Aèria de Polònia.

## Referències

* ↑ Wyszkowski, Krzysztof. «Anna Walentynowicz and the Legacy ofSolidarity in Poland» (en polonès). [Consulta: 20 agost 2017].
* ↑ Kramer, Michael Szporer ; foreword by Mark. Solidarity : the great workers strike of 1980. Lanham, Maryland: Lexington Books, 2012. ISBN 978-0-7391-7487-6.